《题岭梅梁月卷赠林伯遇由粤入燕》
明代·张萱

春明榕水片帆开，去问黄金市骏台。颜色已留梁上月，梦魂应绕岭头梅。

粗豪湖海诗千首，肮脏风尘酒一杯。为语明珠休暗掷，好携长铗且归来。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。